น้ำโขงเพิ่มระดับสูงไหลท่วม จ.กระแจะ กัมพูชา
วันนี้ (2 ส.ค.61) ผู้สื่อข่าวรายงานสถานการณ์น้ำท่วมในกัมพูชา เส้นทางริมแม่น้ำโขงใน จ.กระแจะ จ.ทางตอนเหนือของกัมพูชา ซึ่งมีน้ำจากแม่น้ำเซกองที่ได้รับน้ำจากกรณีเขื่อนเซเปียน-เซน้ำน้อย ประเทศลาวแตกมาสมทบกับแม่น้ำโขงจากการสำรวจบริเวณริมแม่น้ำโขงในเขตเศรษฐกิจพบว่า ระดับน้ำยังไม่สูงมากนัก อยู่ห่างจากตลิ่งประมาณ 1.30 เมตร ขณะที่พื้นที่ลุ่มต่ำริมแม่น้ำ พื้นที่นอกเขตเมืองเริ่มได้รับผลกระทบโดยน้ำท่วมสูงห่างจากถนนหลักประมาณ 1 กิโลเมตร บางส่วนต้องใช้เรือในการสัญจร ส่วนโรงเรียนหลายแห่งต้องปิดการเรียนการสอนเนื่องจากน้ำท่วมชาวบ้านกระแจะ ระบุว่า น้ำเริ่มไหลเข้าท่วมตั้งแต่วันที่ 30 ก.ค.ที่ผ่านมา และระดับน้ำยังคงสูงขึ้นอย่างต่อเนื่อง ชาวบ้านต้องนำสัตว์มาเลี้ยงบนถนนหลักซึ่งขณะนี้เหลืออีก 1 เมตรน้ำจะไหลท่วมถนนชาวบ้านนำสัตว์มาเลี้ยงบนถนนหลักจ.กระแจะ อยู่ห่างจาก อ.เซียมปาง จ.สตึงเตรง เป็นระยะทางกว่า 334 กิโลเมตร ทำให้ไม่ได้รับผลกระทบจากน้ำท่วมมากนัก ทั้งนี้ จ.กระแจ เป็นจังหวัดศูนย์กลางการเดินทางที่นักท่องเที่ยวชาวต่างชาติเดินทาง ไปยัง จ.สตึงเตรง และ จ.รัตนคีรี โดย จ.กระแจะ อยู่ห่างจากกรุงพนมเปญ ประมาณ 230 กิโลเมตร
น้ำโขงน้ำเริ่มไหลเข้าท่วมพื้นที่ จ.กระแจะ ประเทศกัมพูชา ชาวบ้านต้องนำสัตว์มาเลี้ยงบนถนนหลักซึ่งขณะนี้เหลืออีก 1 เมตรน้ำจะไหลท่วมถนน
ThaiPBS,น้ำท่วม,เขื่อนแตก,สปป.ลาว,เขื่อนเซเปียน-เซน้ำน้อย,เขื่อนเซเปียน,ThaiPBSnews,ข่าวไทยพีบีเอส,ไทยพีบีเอส,กัมพูชา,กระแจะ